Búgin Prezidentimiz baslaması menen shólkemlestirilgen «Saqawat hám kómek» ulıwmaxalıqlıq háreketin qollap-quwatlaǵan «Nawayı kán metallurgiya kombinatı» tárepinen Moynaq rayonındaǵı sociyalıq qorǵawǵa mútáj jámi 300 shańaraqqa azıq-awqat ónimleri tarqatıldı.
Kombinat tárepinen rayonǵa jetip kelgen saqawatlıq járdem 14 atamada bolıp onıń muǵdarı hár bir xojalıqqa 129 kilogramm kóleminde, yaǵnıy bir million sumnan zıyatttı quraydı.
Atap aytqanda, materiallıq járdem hár bir xojalıq basına 50 kg un, 5 kg aq may, 3 latok mayek, 9 kg gósh, 10 kg geshir, 20 kg kartoshka, 10 kg piyaz, 5 kg makaron, 0,5 kg chay, 5 kg gúrish, 1 kg grechka, 1 kg perlovka, 5 kg qumsheker, 1 kg jarma, 5 dana sabın ónimlerin qamtıp alǵan.
– Házirgi karantin jaǵdayında bizge qaratılıp atırǵan úlken ǵamxorlıǵı ushın aymaqtaǵı barlıq shańaraqlar qatarında bárinen burın, Prezentimizge, sonday-aq, «Nawayı kán-metallurgiya kombinatı» miynet jámáátine úlken minetdarshılıq bildiremiz!-deydi, «Jayxun» mákán puqaralar jıyınıń turǵını T.Dáwletova
Moynaq rayonı hákimligi Málimleme xızmeti